O chenoma de Sulfolobus solfataricus fue completament seqüenciato en 2001, cinco anyadas dimpués que lo primer chenoma d'Archaea fuese seqüenciato, o Methanococcus jannaschii. Se trobó, manimenos, que bells chens d'istas dos especies que yeran vinculatos con a replicación, transcripción y a traducción d'o DNA teneban más semellanzas con os suyos analogos en eucariotas que no con as bacterias. En ixe mesmo amny se veyió que os enzimas DNA-Polimerasa, Primasa, MCM, CDC6/ORC1, RPA, RPC y PCNA yeran especialment semellants a os que se troba en os Eukarya. L'orichen de replicación de Sulfolobus solfataricus d'a tronca P2 fue localizato en 2005 y se concaró con os analogos suyos en eucariotas, fendo-se evident allora que dintro d'os archaea i heba dos oríchens de replicación, talment como en eucariotas, mientres que dintro d'os Eubacteria no'n heba sique uno, d'orichen. Iste feito significó una revolución en a concepción evolutiva que se'n teneba d'os microorganismos ta par d'alavez, fendo patent que os dominios filochenicament més amanatos dintro d'os sers vivos yeran Archaea y Eukarya, y no pas os Archaea y Eubacteria como s'heba pensato denantes.